CELEX: 22005D0711
Language: hu
Date: 2005-10-04 00:00:00
Title: 2005/711/EK: „Az áruforgalom alakiságainak egyszerűsítése” EK–EFTA Vegyes bizottság 1/2005 határozata (2005. október 4.) Romániának az áruforgalom alakiságainak egyszerűsítéséről szóló 1987. május 20-i egyezményhez való csatlakozására történő felkérésről

14.10.2005   
            
            
               HU
            
            
               Az Európai Unió Hivatalos Lapja
            
            
               L 269/44
            
         
      AZ ÁRUFORGALOM ALAKISÁGAINAK EGYSZERŰSÍTÉSE EK–EFTA VEGYES BIZOTTSÁG 1/2005 HATÁROZATA
   
   (2005. október 4.)
   Romániának az áruforgalom alakiságainak egyszerűsítéséről szóló 1987. május 20-i egyezményhez való csatlakozására történő felkérésről
   (2005/711/EK)
   A VEGYES BIZOTTSÁG,
   tekintettel az áruforgalom alakiságainak egyszerűsítéséről szóló, 1987. május 20-i egyezményre (1) (a továbbiakban: az egyezmény) és különösen annak 11. cikke (3) bekezdésére,
   mivel:
   
               (1)
            
            
               Románia Európai Unióhoz történő csatlakozásának előkészítése jegyében az országok közötti áruforgalom elősegítése érdekében sor kerül azon alakiságok egyszerűsítésére, amelyek hatással vannak az árukereskedelemre ezen ország és az Európai Közösség, az Izlandi Köztársaság, a Norvég Királyság és a Svájci Államszövetség között.
            
         
               (2)
            
            
               Ezen egyszerűsítés megvalósítása érdekében helyénvaló Románia felkérése az egyezményhez történő csatlakozásra,
            
         A KÖVETKEZŐKÉPPEN HATÁROZOTT:
   1. cikk
   Románia, az Európai Unió Tanácsa és Románia közötti, e határozathoz csatolt levélváltás formájában felkérést kap, hogy 2006. január 1-jei kezdettel az egyezmény szerződő felévé váljon, az egyezmény 11a. cikkében rögzített rendelkezéseknek megfelelően.
   2. cikk
   Ez a határozat elfogadásának napján lép hatályba.
   
      Kelt Bázelben, 2005. október 4-én.
      
         
            a vegyes bizottság részéről
         
         
            az elnök
         
         Rudolf DIETRICH
         
      
   
   
      (1)  HL L 134., 1987.5.22., 2. o. A legutóbb a 2/95 határozattal (HL L 117., 1996.5.14., 18. o.) módosított egyezmény.
   
      Tisztelt Uram!
      Ezúton értesítem az „Áruforgalom alakiságainak egyszerűsítése” EK–EFTA vegyes bizottság 2005. október 4-i 1/2005 határozatáról arra a felkérésre vonatkozóan, hogy Románia az áruforgalom alakiságainak egyszerűsítéséről szóló 1987. május 20-i egyezmény szerződő felévé váljon.
      Románia csatlakozása az egyezményhez az elfogadó okiratnak az Európai Unió Tanácsának Főtitkárságán történő letétbe helyezése által válhat érvényessé, ellátva az egyezmény Románia hivatalos nyelvére lefordított változatával, ezen egyezmény 11a. cikkének megfelelően.
      Őszinte tisztelettel,
      
         
            a főtitkár
         
         
            az Európai Unió Tanácsának Főtitkársága
         
      
      Románia,
      tudomásul véve az „Áruforgalom alakiságainak egyszerűsítése” EK–EFTA vegyes bizottság 2005. október 4-i 1/2005 határozatát Romániának az áruforgalom alakiságainak egyszerűsítéséről szóló 1987. május 20-i egyezményhez (a továbbiakban: az egyezmény) való csatlakozására vonatkozóan,
      azzal az óhajjal, hogy ezen egyezmény szerződő felévé váljon,
      KIJELENTI, HOGY:
      Csatlakozik az egyezményhez.
      Csatolja ezen okirathoz az egyezmény Románia hivatalos nyelvére lefordított változatát.
      Elfogadja az „Áruforgalom alakiságainak egyszerűsítése” EK–EFTA vegyes bizottság ajánlásait és határozatait, amelyeket 2005. október 4. és azon időpont között fogadtak el, amikor Románia csatlakozása az egyezmény 11a. cikkének megfelelően érvényessé válik.
      Kelt …
      
         
            Románia részéről